CELEX: 32021D1990
Language: sl
Date: 2021-11-15 00:00:00
Title: Sklep Sveta (SZVP) 2021/1990 z dne 15. novembra 2021 o spremembi Sklepa 2012/642/SZVP o omejevalnih ukrepih zaradi razmer v Belorusiji

16.11.2021   
               
               
                  SL
               
               
                  Uradni list Evropske unije
               
               
                  L 405/10
               
            
         SKLEP SVETA (SZVP) 2021/1990
         z dne 15. novembra 2021
         o spremembi Sklepa 2012/642/SZVP o omejevalnih ukrepih zaradi razmer v Belorusiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. oktobra 2012 sprejel Sklep 2012/642/SZVP (1) o omejevalnih ukrepih proti Belorusiji.
                  
               
                     (2)
                  
                  
                     Evropski svet je 21. in 22. oktobra 2021 sprejel sklepe, v katerih je izjavil, da ne bo sprejel nobenega poskusa tretjih držav, da bi migrante izrabile v politične namene, obsodil vse hibridne napade na mejah EU in potrdil, da se bo ustrezno odzval. Poudaril je, da se bo EU še naprej zoperstavljala vztrajnemu hibridnemu napadanju s strani beloruskega režima, tudi z nujnim sprejetjem nadaljnjih omejevalnih ukrepov proti osebam in pravnim subjektom v skladu s svojim postopnim pristopom.
                  
               
                     (3)
                  
                  
                     Glede na resnost razmer Svet meni, da bi bilo treba merila za uvrstitev iz Sklepa 2012/642/SZVP spremeniti, da se omogoči uporaba ciljno usmerjenih omejevalnih ukrepov proti fizičnim ali pravnim osebam, subjektom ali organom, ki organizirajo ali prispevajo k dejavnostim Lukašenkovega režima, ki omogočajo nezakonit prehod zunanjih meja Unije ali prenos prepovedanega blaga in nezakonit prenos omejenega blaga, vključno z nevarnim blagom, na ozemlje države članice.
                  
               
                     (4)
                  
                  
                     Sklep 2012/642/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep 2012/642/SZVP se spremeni:
            
                        (1)
                     
                     
                        Člen 3(1) se nadomesti z naslednjim:
                        
                           „1.   Države članice sprejmejo potrebne ukrepe, s katerimi preprečijo, da bi na njihovo ozemlje vstopale ali prek njega potovale osebe s seznama iz Priloge:
                           
                                       (a)
                                    
                                    
                                       ki so odgovorne za hude kršitve človekovih pravic ali zatiranje civilne družbe in demokratične opozicije ali katerih dejavnosti na kakršen koli drug način resno ogrožajo demokracijo ali pravno državo v Belorusiji, ali katere koli osebe, ki so z njimi povezane;
                                    
                                 
                                       (b)
                                    
                                    
                                       ki izkoriščajo ali podpirajo Lukašenkov režim, ali
                                    
                                 
                                       (c)
                                    
                                    
                                       ki organizirajo dejavnosti Lukašenkovega režima ali prispevajo k njim, kar omogoča:
                                       
                                                   (i)
                                                
                                                
                                                   nezakonit prehod zunanjih meja Unije ali
                                                
                                             
                                                   (ii)
                                                
                                                
                                                   prenos prepovedanega blaga in nezakonit prenos omejenega blaga, vključno z nevarnim blagom, na ozemlje države članice.“;
                                                
                                             
                                 
                     
                  
                        (2)
                     
                     
                        Člen 4(1) se nadomesti z naslednjim:
                        
                           „1.   Vsa sredstva in gospodarski viri, ki pripadajo, so v lasti oziroma jih posedujejo ali nadzirajo osebe, subjekti ali organi s seznama iz Priloge, ki izpolnjujejo katero koli od naslednjih meril se zamrznejo:
                           
                                       (a)
                                    
                                    
                                       osebe, subjekti ali organi, ki so odgovorni za hude kršitve človekovih pravic ali zatiranje civilne družbe in demokratične opozicije ali katerih dejavnosti na kakršen koli način resno ogrožajo demokracijo ali pravno državo v Belorusiji, in katere koli fizične ali pravne osebe, subjekti ali organi, ki so povezani s takšnimi osebami, subjekti ali organi;
                                    
                                 
                                       (b)
                                    
                                    
                                       fizične ali pravne osebe, subjekti ali organi, ki izkoriščajo ali podpirajo Lukašenkov režim;
                                    
                                 
                                       (c)
                                    
                                    
                                       fizične ali pravne osebe, subjekti ali organi, ki organizirajo dejavnosti Lukašenkovega režima ali prispevajo k njim, kar omogoča:
                                       
                                                   (i)
                                                
                                                
                                                   nezakonit prehod zunanjih meja Unije ali
                                                
                                             
                                                   (ii)
                                                
                                                
                                                   prenos prepovedanega in nezakonit prenos omejenega blaga, vključno z nevarnim blagom na ozemlje države članice;
                                                
                                             
                                 
                                       (d)
                                    
                                    
                                       pravne osebe, subjekti ali organi, ki so v njihovi lasti ali pod nadzorom oseb, subjektov ali organov iz točke (a), (b) ali (c).“.
                                    
                                 
                     
                  
         
            Člen 2
            Ta sklep začne veljati dan po njegovi objavi v Uradnem listu Evropske unije.
         
         
            V Bruslju, 15. novembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji (UL L 285, 17.10.2012, str. 1).